208 



Anno 1605»". 

 Ware Zyttimg von dem 1605. iar. 



Zuo Anfanng dises Jars band sich die Grauwpündter 

 bemüet, ir allte lobliche Pündtnus zuo ernüwren, und sich 

 widrum mit eidspflicht als trüwe punzlütt gegen einandren 

 verbinden. Und hatt im ganzen loblichen Obren grauwen 

 Punnd US bevälch gemeiner 3 Pündten der edel, gestreng, 

 hochgeacht, ansechlich, wys und wolerfaren Herr Lanzhopt- 

 man Johann Guler von Wyneck, landtamman uf Davas mit 

 sampt Herren Stattfendrich Andris Bawier uff alen gmeinden 

 obgedachten punts den Punzbrieff zuo hallten schw^eren lassen, 

 wie dann hie Tusiser Gericht mit dem gschüz, Fändlinen, 

 trummen und pyffen zuo Caz versammlet gewäsen, da hoch- 

 gedachter frommer Herr Lannzhoptman Guler ein herrliche 

 Oration gehalten mit lieplichen verstenttlichen worten, die 

 nuzbarkeit, ruom und eer sampt Ursprung und harkommen 

 unser habenden Pündtnuss dermassen erclärt, das er ein 

 stund geret hat, und hat warhafftig, diewyl er gerett, die 

 Sonn heiss geschinen, so doch vor und nach gar kalt ge- 

 wäsen. Im Gottshuspundt hand disi legation der widrum 

 ufgerichten Pündtnuss halben tractiert und ouch wol zum 

 endt bracht Potestat Montalta und Hoptman Bertsch. Im 

 Pundt der 10 gerichten hat Vicari Tom. von Schouwenstein, 

 ritter und Docter, sampt Vicari Augustyn Trawerss, sölich 

 loblich wärch verriebt. 



Als in Püntten in iüngstabgeloffnem und zuo anfang 

 iezlouffenden iars ein punztag und Bytag uf den andren ist 

 gehalten worden, ist widrum im hornung ein grosser Bytag 

 zuo Cur gsin, von wägen, das sich der Conte de Fuentes 



